
al "E Cuelyn Wever-Úroes 
PROME MINISTER 
DI HUSTICIA A REUNI CU MINISTER DI 
'RECHTSBESCHERMING' DI HULANDA SEÑOR 
FRANC WEERWIND 


Prome Minister Evelyn Wever-Croes y Minister di 
Husticia Rocco Tjon y su delegacion, na Hulanda 
a reuni cu Minister di “Rechtsbescherming' di 
Hulanda señor Franc Weerwind. Prome Minister 
a expresa cu e reunion a bay den un bon 
atmosfera na unda cu hopi informacion a wordo 
entrega y ricibi. Aruba y Hulanda tin un bon 
relacion di trabou, un relacion di hopi respet. Por 
nota e deseo di parti di Minister Weerwind pa 
yuda Aruba. 


Den e reunion a trata topiconan di husticia en 
general y e sosten cu Aruba tin mester riba e 
tereno di siguridad. 


“Mi ta contento cu mi por acompaña Minister Rocco Tjon 
den e reunion aki na unda cu a yega na bon palabracionnan 


Door di e pandemia y e situacion financiero cu esaki a causa, 
husticia a sufri hopi y awo ta e momento cu Aruba mester 
recupera y fortifica e cadena di husticia. Esaki ta e meta di e 
mision di Minister Tjon na Hulanda. 


y mi ta hopi satisfecho di mira e cooperacion cu tin y e 
deseo pa sigui traha hunto pa haci Aruba mas sigur”, 
Prome Minister a expresa. 

Prome Minister Evelvn Wever-Croes: 
Prome Minister, Minister Plenipotenciario na Hulanda v Arubahuis 


A DUNA INFORMACION NA COLEGIO NIGEL 
MATTHEW ARUBA NA HAAGSE HOGESCHOOL 
VS — pF O S 


Pe 


E A 
Alumno y maestronan di Colegio Nigel Matthew di San Nicolas 
a haci un biahe di orientacion pa Hulanda y a bishita Haagse 
Hogeschool na unda cu nan a haya hopi informacion tocante 
estudio na Hulanda. Diamars mainta, Prome Minister Evelyn 
Wever-Croes hunto cu Minister Plenipotenciario na Hulanda 
señor Ady Thijsen y delegacion di Arubahuis a bishita Haagshe 
Hogeschool pa duna informacion na e studiantenan di Aruba 
cu pa otro aña lo bay studia na Hulanda. 


Representantenan di Arubahuis a duna informacion na 100 
studiante y 14 maestro tocante nan posibilidadnan pa studia 
na Hulanda. Arubahuis ta e cas di Aruba na Hulanda. E centro 
cu ta representa Aruba na Hulanda y ta brinda ayudo na esnan 
cu tin mester y tur studiante por conta riba Arubahuis pa si algo 
bay malo. 


Prome Minister a haci un discruso cortico gradiciendo Haagse 
Hogeschool y Aruba cu a haci e encuentro aki cu studiante 
y maestronan di Colegio Nigel Matthew posibel y alabes a 
encurasha tur studiante pa keda enfoca riba nan meta. 'Keda 
enfoca riba bo estudio y no tambalia cu cosnan menos bon 
cu por crusa bo caminda. Keda enfoca riba bo meta. Si bo 
enfoca riba bo meta, loke sea pasa na caminda, e lo no kita 
bo for di bo meta. Y na boso edad y pa boso estudio, esaki ta 
importante pa boso escogencia di loke boso kier studia y logra. 
Boso tin un posibilidad hopi grandi pa ta profesionalnan boso 
dilanti y Aruba tin mester di boso despues cu boso termina 
boso estudio pa yuda hiba Aruba padilanti”, Prome Minister 
Evelyn Wever-Croes a expresa. 

Premier Evelyn Wever - Croes: 


A TRATA TEMANAN DI DESAROYO DI ARUBA 
CU lean DI HULANDA ARA csi 


Prome Minister Evelyn Wever - Croes a reuni cu Prome 
Minister di Hulanda Mark Rutte. Durante di e reunion aki 
Premier Rutte a expresa palabranan di agradecimento pa e 
rol cu Aruba a hunga den e conferencia tocante awa cu a tuma 
luga recientemente na Nacionnan Uni. Ademas, a trata varios 
tema relaciona cu desaroyo di Pais Aruba. 


Prome Minister Wever - Croes a expresa cu Premier Rutte a 
reconoce e rol importante cu Aruba tabatin durant e “UN Water 
Conference” y particularmente pa e papel di Presidente Ex 
Officio cu Prome Minister Wever - Croes a desplega durante 
e conferencia importante aki. Poniendo nomber di Reino 
Hulandes y Aruba hopi halto, cual ta hopi importante. 


Durante e reunion cu Premier Rutte a trata varios tema di 
desaroyo di Aruba. Entre otro con economicamente Aruba ta 
fortificando, y e hecho cu Aruba ta yegando nivel di crecemento 
economico cu tabata conoce prome cu pandemia. Tambe a trata 
e nivel di turismo na Aruba y con lihe Aruba ta 
recuperando danki esfuerso di cada ciudadano. 
A trata tambe e tema di situacion financiero di 
Aruba y cu ta riba rumbo di finanzas sostenibel alla. ji e SY "REUNION CU PREMIER DI HULANDA 
y duradero, y aworaki ta papiando cu Hulanda AE : MARK RUTTE 

riba pago di e debe cu tin cu Hulanda. Ademas B Y = 
a papia tocante e reformanan cu ta pensa di 
implementa pa haci Aruba un pais mas fuerte 
y resiliente. Pues tur esey a pone cu tabatin un 
reunion hopi interesante. Asina poco poco ta 
estrecha e lasonan mas, prome Minister Wever 
- Croes a splica. 


“Premier Rutte a reconoce e 
rol importante cu Aruba 
tabatin durante e “UN 
Water Conference” y 
particularmente pa e papel 
di Presidente Ex Officio cu 
mi a desplega durante e 
conferencia importante aki. 
Poniendo nomber di Reino 
Hulandes y Aruba hopi 
halto, cual ta hopi 
importante” 


Finalisando e reunion, ambos Prome Minister 
a desea otro palabranan di exito pa atende cu 
e retonan presente na cada Pais. Y Premier 
Rutte a indica cu e ta preparando pa realisa un 
biahe pa Aruba pronto. E tabata un bon reunion, 
Prome Minister termina bisando. 


Prome Minister 


Evelyn Wever- Úroes 


Foto: Nico van der Ven 

COLEGIO NIGEL MATTHEW s 


“Boso tin un posibilidad hopi grandi boso dilanti pa ta 
profesionalnan y Aruba tin mester di boso despues cu 
boso termina boso estudio pa yuda hiba Aruba padilanti” Pm 


Prome Minister 


Evelyn Wever-Úrves M 


REUNION CU MINISTER DI 'RECHTSBESCHERMING' DI HULANDA 
FRANC WEERWIND 


“Aruba y Hulanda tin un bon relacion di trabou, un relacion di 
hopi respet. Mi ta hopi satisfecho di mira e cooperacion cu tin 
y e deseo pa sigui traha hunto pa haci Aruba mas sigur” 
Prome Minister 


Evelyn Wever-Croes 

MINISTER 


BISHITA E CANCHA 
DI BASKETBALL NA VILLAGE PA MIRA E 
PROGRESO DI E TRABOU 


Siman pasa, Minister Endy Croes a bishita diferente facilidadnan 
deportivo pa mira e trabounan di construccion. Un di e 
facilidadnan cu Mandatario di Deporte a bishita ta e basketball 
court na Village pa mira con e progresso di renobacion di e 
cancha ta andando. Sigur un bunita proyecto, e cura ta cla, e 
hut a wordo geverf y e pista di e cancha di basketball a wordo 
completamente renoba y lo instala luznan di sistema solar. 


Den un bario cu tin e necesidad pa haya un proyecto bunita 
asina, unda cu e mucha- y hobennan por practica nan deporte 
faborito. Minister Endy Croes a finalisa bisando cu e ta hopi 
contento di e avance y trabou di e proyecto. Una bes cu 
e trabou di renobacion ta completamente finalisa hunto cu 
bisiñanan lo tin un apertura di e bunita proyecto aki. 

Minister Endv Croes: 


STADION NADI CROES CRISMO ANGELA 
TA E PROXIMO 


Avudo ta na caminda pa tur e facilidadnan deportivo cu a wordo 


maltrata pa AVP 


Minister Endv Croes a tuma nota cu algun periodista liga na 
partido AVP, kendenan a strica 8 mivon di placa di pueblo 
durante aña 2010 pa 2017 ta riba un gira pa purba trece 
negativismo den publicidad di loke cu nan propio Gobierno 
a causa. Awo, kier purba crea un persepcion cu ta bou di 
gobernacion actual esaki a bira asina, pero nos tin tur cos 
documenta y ta den pleno plan di rescata, mantene y renoba 
tur parkenan deportivo. 


AVP a maltrata deporte y facilidadnan: 

Desde october 2009 pa november 2017 AVP tabata na mando. 
Durante e periode aki AVP a nombra diferente candidato y 
campañadonan di AVP den diferente directivanan entre otro, 
na FFD y FLPD. Despues cu gobernacion a cambia na 2017, e 
Minister di turno no a logra ricibi cooperacion di campañadonan 
di AVP den “bestuur” unda lamentablemente no pora haci mucho 
como cu AVP a keda den posicionnan clave den deporte y e 
vision desea di e Minister nobo no por a wordo ehecuta. Desde 
october 2021, a logra cuminsa cambia diferente miembronan 
den FFD y FLPD y poco poco a logra inventarisa e situacion real 
unda a wordo confronta cu e tristo realidad. Nos facilidadnan 
deportivo ta den deterioro total. Realidad puro y berdad. No 
tabata existi un plan di mantencion di facilidadnan. Berdad 
tambe ta cu desde 2016 nos unico (2) dos stadionnan di futbol 
ta afgekeurd y ningun wega internacional tampoco clasificatorio 
por a tuma luga na Aruba. Tristo berdad tabata cu desde 2016 
tur “home games” di seleccionnan di Aruba manera U14 en 
adelante y tur seleccionnan masculino y femenino mester a 
huur stadion den exterior manera na Curacao y Florida pa 
cumpli cu e schedule di CONCACAF. Otro facilidadnan tabata 
totalos manera Jaburibari, Stadion Nadi Croes Crismo Angela, 
Simeon Antonio, Yara, Mabon, Frans Figaroa, Joe laveist, 
Palo Marga sin conta e veldnan di otro Sport Verenigingnan. 
Tristo pero berdad, tur tabata sclama pa atencion. Ni un simpel 
bombio pa iluminacion nan no tabata haya. Durante aña 2022 
a cuminsa duna atencion mesora pa alivia e dolor mientras 
tabata trahando un plan completo cu lo bay wordo ehecuta. 
Cu hopi creatividad a logra duna hopi ayudo den temponan 
financieramente dificil. 


Ayudo a wordo brinda na e siguiente canchanan den corto 
tempo: 

Veld di Flatstone, Aruba Juniors, Tanki Leendert, Dragon 
Hitters, Piscina na Savaneta a logra drecha e luznan y tur 
ta operacional. Veld di Sabana Grandi, Palo Marga, BMX 
Streetwise San Nicolas, Centro di Bario Noord a ricibi ayudo 
pa limpiesa y a haci tur operacional. Veld di Basketball den 


l 


Sint Maarten Straat na Village San Nicolas ta den pleno 
renobacion. Piscina na San Nicolas a drecha e pumpnan. Veld 
Johan Cruyff na Jaburibari a wordo renoba. Daknan na veldnan 
na Pos Chiquito a wordo baha y renoba completamente. Veld 
di Nadi Croes Crismo Angela a baha un poste di luz cu no 
tabata funciona y a drecha esaki y ta den funcion. A mantene 
y verf e dugouts. Alabes den luna di juni proximo e compania 
di yerbe artificial lo ta na Aruba pa drecha e “batting box” area 
y rond di e basenan cu mester cambia e yerbe pa uno nobo. 
Tambe tin un compania cu ta terminando arkitectura pa un 
“signage” grandi banda di caminda cu nomber di e stadion aki. 
Stadion Guillermo Prospero Trinidad na Dakota ta den pleno 
renobacion y remodelacion total y pronto den 2023 Aruba lo 
tin un cancha di futbol certifica unda tur weganan internacional 
y clasificatorio lo tuma luga bek na Aruba. Frans Figaroa cu 
pa añas tabata draai riba (3) tres poste di luz, a logra drecha 
esun di cuater y esaki ta den funcion bek cu (4) cuater poste 
di luz manera mester ta. Loke ta Palo Marga den aña 2023 lo 
instala (26) bintiseis poste di luz pa asina ilumina e pista cu 
desde 2010 ta sin luz. Luznan ya caba a yega Aruba y otro 
siman e postenan di luz ta wordo transporta y entrega na Palo 
Marga. Trabounan a inicia na veld di Mabon cual dentro di 
poco tambe lo ta operacional. Tur esakinan den apenas 1 aña 
y mei esta 18 luna den funcion como Minister di Deporte. Sigur 
gradiciendo Gabinete Wever - Croes II pa e oportunidad. Tin 
hopi mas na caminda. Cu amor y determinacion nos lo logra 
hopi pa deporte den e añanan nos dilanti. Locual AVP a destrui 
nos ta construyendo bek cu e deseo, disciplina, dedicacion y 
determinacion. 

MINISTER ENDV CROES A REUNI CU DIRECTIVA 
DI ARUBA SPORT UNIE (ASU) UNDA A TRATA 
DIFERENTE PUNTO NA INTERES DI DEPORTE 


Diamars atardi, Minister di Deporte Endv Croes a reuni cu 
presidente di ASU, Sra. Soraida Boekhoudt v dos miembro 
di directiva; Sra. Jos Maduro v Sr. Hubert Solagnier unda a 
trata di diferente topico. Directiva ASU a presenta nan vision y 
tabata desea di haya un “update” di e vloer di Centro Deportivo 
Libertador Betico Croes. Manera ta conoci, durante pandemia 
Centro Deportivo Libertador Betico Croes a wordo uza como 
centro di vacunacion y a acorda cu Gobierno di Aruba lo 
percura pa renobacion di e vloer. 


Minister Endy Croes a indica cu e directiva anterior di ASU a 
laga kibra a vloer y actualmente Centro Deportivo Libertador 
Betico Croes ta for di uzo. Mandatario di Deporte ta en espera 
di un conseho final di Directie Financién, pa asina por brinda 
e ayudo financiero na ASU. Mandatario di Deporte a enfatisa 
cu ohala prome cu fin di luna di juli e vloer ta completamente 
drecha. Banda di esaki, directiva nobo di ASU a duna Minister 
Endy Croes un “update” di con nan haya ASU. Un maneho 
hopi deteriora cu e directiva anterior a laga atras pa e directiva 
nobo. 


Mester agrega cu ASU a inicia bek cu “import duties”, esaki 
tabata existi, pero no a wordo practica manera debecer. Esaki 
ta encera cu tur federacion cu ta afilia na ASU cu ta cumpra 
nan materialnan di deporte den exterior y ta cu percura pa nan 


factura wordo poni riba nomber di ASU, ora cu materialnan di 
deporte yega Aruba, nan no mester paga impuesto. Un otro 
punto cu directiva di ASU a informa Mandatario di Deporte ta 
cu nan tin problema cu e dak di Centro Deportivo Libertador 
Betico Croes cu ta lek. E dak a wordo drecha anteriormente y 
e no a keda bon como tal nan ta bezig pa yega na un solucion 
pa e dak. Directiva di ASU a indica cu tin problema cu un 
di nan airco. Tin basta trabou pa wordo haci. Concluyendo, 
Minister Endy Croes a indica cu e tabata un bon reunion y tin 
desaroyonan nobo pa cu ASU. 


MINISTER ENDY CROES TA FELICITA E ATLETANAN 
DI NATACION CU A CONIKISTA 16 MEDAYA DEN 
CARIFTA AQUATIC CHAMPIONSHIP 2023 


A gana 2 oro, 11 plata y 3 brons 


Diamars merdia, Minister Endy Croes tabata presente 
na aeropuerto Reina Beatrix pa ricibi nos ekipo di 
landamento y “open water” cu a regresa Aruba cu 16 
medaya for di e Carifta Aquatic Championship 2023. E 
campeonato a tuma luga di 7 pa 10 di april na Curacao. 
Alrededor di 24 pais a participa y Aruba a conkista di 
(7) shete luga “overall” di e torneo. 


Minister Endy Croes ta felicita e atletanan cu nan 
excelente prestacion y logro. Palabra di gradicimento 
y pabien na mayor- y coachnan como tambe na Aruba 
Aquatics Federation pa sostene y apoya nos hobennan 
den competencia importante aki. Masha pabien boso 
deseo cu disciplina, dedicacion y determinacion boso 
a logra! Aruba ta orguyoso di boso! 

Dia 30 di maart ultimo, na Piscina Olimpico Rolv Bisslik na 
Savaneta, a tuma luga e CARIFTA Swim Kick Off. Minister 
Endv Croes tabata presente pa duna sosten v apovo na nos 
atletanan. Alabes Mandatario di Deporte a presencia e bunita 
show cu nos atletanan a prepara pa competi den e Carifta 
Aquatic Championship 2023. Sigur e atletanan a deleita publico 
presente cu nan bunita show. 


Nos ekipo di natacion a conkista 16 medava den fin di siman 
na e competencia cu a tuma luga na Curacao. Minister Endv 
Croes ta felicita e atletanan cu nan excelente prestacion y logro. 
Palabra di gradicimento y pabien na mayor- y coachnan como 
tambe na Aruba Aquatics Federation pa sostene y apoya nos 
hobennan den competencia importante aki. Aruba ta orguyoso 
di boso! 

Desarovo v progreso di un pais ta mas 
sostinibel, fuerte v lihe ora cu cada 
ciudadano di e pais uni den esfuersonan 
v contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


